【戰況S2-3】紀仁安打樁騎法奏效 爆31倍捧法一千堅尼！
2024年05月12日 22:09
東網電視
更多新聞短片
「濃情意」贏出今屆法國一千堅尼。
第3場法國一千堅尼1600米草地，呢場馬女一級賽又係爆冷收場，盧傑訓練的3戰全勝大熱門「寶嬌娃」，今日捐入內欄衝，唧咗一段就冇，跑尾三返來極度失望。頭馬落在今晚有馬贏的紀仁安，騎住31倍大冷門「濃情意」在馬林中殺上，拉士紀仁安施展打樁式騎法，一路搖隻馬上來，馬兒好受落呀，最終壓下亞軍同是大冷門48倍李輝的「木殿王都」及季軍李威廉的18倍「夜飛鼠」，呢場真係贏在騎師呀~「濃情意」出道至今4戰得2冠2季，今次更為幕後贏取約263萬港元獎金。
S2-3賽果：1-12-2-8
二重彩賽果：1-12(1065倍)